EELNÕU 2020/316

								KOMISJONID:

eelarve- ja arengu-	JK	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

17. detsember 2020   nr

2021. aasta kaasava eelarve tulemuste kinnitamine 

Kohaliku omavalitsuse korralduse seaduse § 6 lõike 3 punkti 2 ja Viljandi Linnavolikogu 28.06.2018 määruse nr 21 „Viljandi linna kaasav eelarve“ alusel Viljandi Linnavolikogu

o t s u s t a b:

1. Kinnitada 2021. aasta kaasava eelarve linnaelanike hääletuse tulemusena selgunud paremusjärjestus: 
1.1. Jakobsoni kooli jalakäijate ala turvaliseks – 222 häält
1.2. Turust Ugalani kõnnitee korda – 100 häält
1.3. Lossimägede teerajad – 51 häält 
1.4. Nutikad jalgrattaparklad – 49 häält
1.5. Posti tänava kõnnitee emade- ja lastesõbralikuks – 49 häält
1.6. Linnaruum noortele – 45 häält
1.7. Vana-Kalmistu kiviaia korrastamine – 39 häält
1.8. Kõnnitee Ilmarise tänavale – 35 häält
1.9. Välijõusaal terviseraja äärde Männimäel – 35 häält
1.10. Ugala väike tiik Vaksali tänava ja Vana-Vaksali tänava vahel – 29 häält
1.11. Keskaegse Viljandi ordulinnuse virtuaaltuur – 25 häält
1.12. Väikelaste mänguväljak Paala järve kaldale – 25 häält
1.13. Männimäe tee tühermaale puude istutamine ja pargi/allee rajamine – 20 häält
1.14. Viljandi lugude hologramm ekraan – 18 häält

2. 2021. aastal elluviimisele kuuluv idee on Viljandi Jakobsoni kooli jalakäijate ala turvaliseks.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Reet Alev
Esitatud: 
Esitaja: Viljandi Linnavalitsus			Ettekandja: Madis Timpson
Lk arv:
Hääletamine: nõudmisel

Seletuskiri
2021. aasta kaasava eelarve tulemuste kinnitamine

Eelnõu eesmärk on volikogu poolt kinnitada kaasava eelarve linnaelanike hääletuse tulemused ning määrata 2021. aastal elluviimisele kuuluv idee.

Viljandi Linnavolikogu 28.06.2018 määruse nr 21 Viljandi linna kaasav eelarve kohaselt annab Viljandi linn kaasava eelarve menetlusega kogukonna liikmetele võimaluse linnaeelarve koostamisel 30 000 euro ulatuses kaasa rääkida, teha ettepanekuid linna elu parandamiseks ja osaleda hääletamisel parimate ideede väljaselgitamiseks.

Kaasava eelarve idee teostamiseks ette nähtud 30 000 eurot peab kuluma linnaruumis olulise investeeringu või tegevuse kulude katmiseks. Kaasavast eelarvest ei toetata sündmuste korraldamist. Kaasava eelarve objekt peab pakkuma avalikku huvi, olema linnaruumis avalikus kasutuses ning sellest ei tohi tekkida ebamõistlikke kulutusi linna järgnevate aastate eelarvetele. Kui objektiks on avalikes huvides kasutatav investeering ja selle omanik ei ole Viljandi linn, sõlmitakse objekti omanikuga avaliku kasutamise kokkulepe idee elluviimisele järgnevaks 5-ks aastaks.

Viljandi Linnavalitsuse 24. augusti 2020 korraldusega nr 374 algatati 2021. aasta kaasava eelarve menetlus. Avalikkuse teavitamiseks avaldati teated kaasava eelarve menetluse algatamisest ajalehtedes „Sakala“ ja „Linnaleht“, Viljandi linna veebilehel www.viljandi.ee, Viljandi linna Facebook-i lehel ning korraldati kaasava eelarve infopäev 9. septembril 2020.

Ideid Viljandi linna kaasavasse eelarvesse sai esitada igaüks ajavahemikul 11. septembrist kuni 12. oktoobrini 2020. Kokku esitati 25 ideed.

Kaasava eelarve ideede analüüsimiseks ja hindamiseks loodud komisjoni kuuluvad linnavalitsuse liikmed, majandusameti juhataja, linnaarengu spetsialist, hangete peaspetsialist, ehituse peaspetsialist, haridus- ja kultuuriameti juhataja, peaarhitekt –arhitektuuriameti juhataja. Komisjoni 20. oktoobril 2020 toimunud koosolekul analüüsiti ja hinnati ideid lähtuvalt järgmistest kriteeriumidest:
1) vajalikkus ja olulisus Viljandi linnale;
2) teostatavus 12 kuu jooksul idee esitamise tähtpäevast;
3) kulutuste põhjendatus ja eelarve läbipaistvus;
4) idee realiseerimisest kasusaajate hulk.
Komisjon otsustas suunata 14 ideed linnaelanike hääletusele.

9. – 23. novembrini toimunud linnaelanike hääletusel sai osaleda iga vähemalt 16-aastane isik, kelle elukoht on Eesti rahvastikuregistri andmetel hääletuse väljakuulutamise kuupäeva seisuga Viljandi linnas. 

Hääletusel osalenud 450 linnaelaniku poolt anti hääletusele suunatud ideedele kokku 742 häält järgmiselt:
1)	Jakobsoni kooli jalakäijate ala turvaliseks – 222 häält
2)	Turust Ugalani kõnnitee korda – 100 häält
3)	Lossimägede teerajad – 51 häält 
4)	Nutikad jalgrattaparklad – 49 häält
5)	Posti tänava kõnnitee emade- ja lastesõbralikuks – 49 häält
6)	Linnaruum noortele – 45 häält
7)	Vana-Kalmistu kiviaia korrastamine – 39 häält
8)	Kõnnitee Ilmarise tänavale – 35 häält
9)	Välijõusaal terviseraja äärde Männimäel – 35 häält
10)	Ugala väike tiik Vaksali tänava ja Vana-Vaksali tänava vahel – 29 häält
11)	Keskaegse Viljandi ordulinnuse virtuaaltuur – 25 häält
12)	Väikelaste mänguväljak Paala järve kaldale – 25 häält
13)	Männimäe tee tühermaale puude istutamine ja pargi/allee rajamine – 20 häält
14)	Viljandi lugude hologramm ekraan – 18 häält

Määruse kohaselt kuulub elluviimisele idee või ideed, mis saab või saavad vähemalt 200 häält. Elluviimisele kuulub üks või mitu paremusjärjestuses enim hääli saanud ideed, mis lähtuvalt idee eeldatavast maksumusest mahub kaasava eelarve mahuks määratud summa sisse kuni olukorrani, kus paremusjärjekorras järgmist ideed ei ole võimalik enam täies ulatuses rahastada.

Paremusjärjestuse kohaselt kuulub elluviimisele kõige rohkem hääli s.o. 222 häält kogunud idee 
Jakobsoni kooli jalakäijate ala turvaliseks tegemiseks, mille eeldatav maksumus idee esitamisel oli hinnanguliselt 30 000 eurot. 

Kulu Viljandi linna 2021. aasta eelarvele on planeeritud 30 000 eurot.

(allkirjastatud digitaalselt)
Reet Alev
linnaarengu spetsialist